

**52440** Poreč ● N.Tesle 16

Tel: **052 432 322** Fax: **052 431 132**

mail: info@szgp.hr

www.szgp.hr

Broj: 2167-18-205/01-2021

**Obrazloženje uz Financijski plan**

**za 2022. godinu.**

Sportska zajednica Grada Poreča je osnovana kao pravna osoba, neprofitna organizacija kojoj su temeljni ciljevi

-planski i organizirani razvitak te promicanje sporta na području Grada Poreča

- razvitak sportskih aktivnosti djece i mladeži

- razvitak sportsko rekreacijskih aktivnosti građana

- promicanje odgojnih funkcija sporta i sportske rekreacije i dr.

Sportska zajednica se financira iz sredstava Grada Poreča i vlastitih prihoda.

**PRIHODI:**

Ukupni prihodi Sportske zajednice Grada Poreča planirani za 2022. godinu iznose

**9.301.300,00 kuna**, a sastoje se od:

|  |  |
| --- | --- |
| Prihodi od Grada Poreča | 8.676.300,00 |
| Vlastiti prihodi | 250.000,00 |
| Ostali prihodi | 175.000,00 |
| Višak prihoda iz 2021 godine | 200.000,00 |
| **UKUPNO** | **9.301.300,00 kn** |
|  | |

Prihodi od Grada Poreča raspoređeni su prema pozicijama Plana raspodijele sredstava za programe javnih potreba u sportu za 2022. godinu i to:

|  |  |  |  |  |
| --- | --- | --- | --- | --- |
| **Grad Poreč** |  |  |  | **Plan** |
| Stručne službe za organizaciju rekreacije | | | | 2.196.800,00 |
| Redovna djelatnost sportskih klubova | | |  | 2.342.000,00 |
| Zajedničke potrebe sportskih klubova | | |  | 1.212.000,00 |
| Održavanje Sportskih objekata | | |  | 1.078.000,00 |
| Redovno održavanje sportske dvorane Žatika | | | | 884.000,00 |
| Korištenje SD Žatika za gradske manifestacije | | | | 250.000,00 |
| Troškovi EU natjecanja sportskih klubova | | | | 200.000,00 |
| Donacija za izvrsnost u sportu | | |  | 300.000,00 |
| Nabavka opreme - kampus |  |  |  | 213.500,00 |
| **Ukupno** |  |  |  | **8.676.300,00** |

Vlastiti prihodi planiraju se u ukupnom iznosu od 250.000,00 kuna. Isti se odnose se na iznajmljivanje sportskih objekata za održavanje raznih manifestacija i sportskih natjecanja, naplate troškova struje i vode, davanje u zakup reklamnih panoa, jarbola u svrhu postavljanja reklamnih zastava, prostora u SD Žatika za obavljanje fitness djelatnosti, naplate parkirališta ispred dvorane Velog Jože putem parkomata i ostalih prihoda koji se sastoje od prihoda kamata po viđenju, prihoda od donacija, prihoda od naknada šteta i ostalih prihoda u iznosu od 50.000,00 kuna i 125.000,00 kuna od sredstava EU projekta. Uz ostalo troškove uvršten je i višak prihoda iz 2021. godine u iznosu od 200.000,00 kuna.

**RASHODI:**

Rashodi su knjiženi na temelju Financijskog plana i pozicija koje određuje Grad Poreč, i na temelju kontnog plana propisanog za vođenje dvojnog knjigovodstva neprofitnih organizacija.

**Pozicija: Redovna djelatnosti sportskih klubova:**

Redovna dotacija klubovima planirana je u iznosu od 2.342,000,00 prema kriterijima koje donosi Skupština Sportske zajednice.

**Pozicija: Zajedničke potrebe sportskih klubova:**

Zajedničke potrebe sportskih klubova planirana su u iznosu od 1.212.000,00 kuna. Pozicija je raščlanjena na troškove prijevoza sportskih klubova, liječničkih pregleda sportaša, redarskih usluga, najma sportskih objekata, troškova školovanja trenera i ostalih troškova koji nastaju prilikom redovnog poslovanja klubova kao što su pomoći klubu, pehari i drugi troškovi.

**Pozicija: Održavanje sportskih objekata**

Održavanje sportskih objekata planirano je u iznosu od 1.098.000,00 kuna, odnosno 1.078.000,00 kuna iz Gradskog proračuna i 20.000,00 kuna vlastitih prihoda. Raščlanjena je na troškove električne energije, usluge tekućeg održavanja, komunalne usluge i premija osiguranja, za SRC Veli Jože, dvoranu Palestra, kuglanu, pomoćne objekte, te novi nogometni kampus.

**Pozicija: Stručne službe za organizaciju**

Ova pozicija odnosi se na troškove za plaće radnika, te troškove uredskog materijala, bankarske usluge i ostalo. Planirana je u iznosu od 2.396.800,00 kuna. Sportska zajednica ima 22 zaposlena radnika, a troškovi za plaće istih planirani su u iznosu od 2.196.800,00 kuna iz gradskih prihoda.

**Pozicija: Održavanje SD Žatika**

Održavanje SD Žatika planirano je u iznosu od 964.000,00 kuna, odnosno 884.000,00 kuna iz Gradskog proračuna i 80.000,00 kuna vlastitih prihoda . Pozicija je raščlanjena na materijal za održavanje, trošak električne energije, troškovi nabavke lož ulja, usluge za redovno održavanje i troškovi vode.

**Pozicija: Korištenje sportske dvorane Žatika za gradske manifestacije**

Ova pozicija je planirana u iznosu od 250.000,00 kuna. Sastoji se od troškova koji su nastali prilikom održavanja manifestacija u dvorani Žatika. To su troškovi struje, vode odvoza smeća, lož ulja i materijala.

**Pozicija: Troškovi EU natjecanja sportskih klubova**

Pozicija je planirana u iznosu od 200.000,00 kuna , a sredstva se doznačuju na temelju zahtjeva kojeg Sportskoj zajednici upućuje klub koji se takmiči na europskim prvenstvima. Ta sredstva se kasnije raspoređuju na žiro račun kluba.

**Pozicija: Fond izvrsnosti**

Pozicija je planirana u iznosu od 300.000,00 kuna, a sredstva će prema kriterijima biti doznačena na žiro račun klubova.

**Pozicija: EU projekt ENDURANCE**

Pozicija je planirana u iznosu od 125.000,00 kuna, a sredstva će biti doznačena iz EU fondova.

**Pozicija: Nabavka opreme Nogometnog kampusa**

Pozicija je planirana u iznosu 213.500,00 kako bi se nabavio stroj, odnosno traktor s adekvatnim priključcima (četke, grablje i magnetne trake) za održavanje nogometnog travnjaka umjetne trave.

**OSTALI TROŠKOVI:**

Ostali troškovi se sastoje od troškova za održavanje manifestacije Izbor sportaša godine, manifestacije Olimpijski festival dječjih vrtića, troškovi amortizacije i ostalih troškova.

U Poreču, 29. prosinca 2021. godine.

Predsjednik

Aleksandar Beaković